Document ID: 32000R1446

Rådets forordning (EF) nr. 1446/2000
af 16. juni 2000
om ændring af forordning (EF) nr. 2742/1999 om fastsættelse for 2000 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3760/92 af 20. december 1992 om en fælleskabsordning for fiskeri og akvakultur(1), særlig artikel 8, stk. 4,
under henvisning til forslag fra Kommissionen, og
ud fra følgende betragtninger:
(1) Ved forordning (EF) nr. 2742/1999(2) blev TAC' en for ansjos i Biscayen (ICES-underområde VIII) fastsat til 16000 tons. Tallet blev vedtaget på baggrund af videnskabelig rådgivning om, at gydebiomassen kunne ligge på et betænkeligt lavt niveau i 2000.
(2) Den Videnskabelige, Tekniske og Økonomiske Komité for Fiskeri har fremlagt bedre videnskabelige overslag over gydebiomassen.
(3) Ifølge denne videnskabelige rådgivning er gydebiomassen væsentligt højere end den tidligere anslåede værdi, og der kan derfor fastsættes en TAC på 33000 tons.
(4) Disse fangstmuligheder bør fordeles til medlemsstaterne i henhold til artikel 8, stk. 4, nr. ii), i forordning (EØF) nr. 3760/92.
(5) For at sikre EF-fiskernes udkomme er det vigtigt at få fastsat den nye TAC så tidligt som muligt i 2000. Det er som følge af sagens hastende karakter absolut nødvendigt at fravige den periode på seks uger, der er nævnt i del I, punkt 3, i protokollen om de nationale parlamenters rolle i Den Europæiske Union, der er knyttet som bilag til Amsterdam-traktaten -
UDSTEDT FØLGENDE FORORDNING:
Artikel 1
Forordning (EF) nr. 2742/1999 ændres således:
Bilaget til nærværende forordning erstatter de tilsvarende angivelser i bilag I D.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Luxembourg, den 16. juni 2000.

Labels: 11
6